ગઈ કાલે છેલ્લે શેરબજાર ‘ફ્લેટ’ બંધ થયું હતું. બીએસઇ સેન્સેક્સ ૧૯.૩૩ પોઇન્ટના ઘટાડે ૩૧,૦૫૬.૪૦, જ્યારે એનએસઇ નિફ્ટી ૧૦ પોઇન્ટના સુધારે ૯,૫૮૮.૦૫ પોઇન્ટની સપાટીએ બંધ જોવા મળી હતી. નિફ્ટી છેલ્લે ૯,૬૦૦ પોઇન્ટની નીચે બંધ આવી છે તે એક કરેક્શનનાે સંકેત ગણાવી શકાય તેવો મત નિષ્ણાતો દ્વારા વ્યક્ત કરાયો છે. યુએસ ફેડરલ રિઝર્વે વ્યાજના દરમાં ૦.૨૫ ટકાનો વધારો કર્યા બાદ સ્થાનિક શેરબજારમાં ખાસ કોઇ મૂવમેન્ટ જોવા મળી નથી, જે આગામી દિવસોમાં પણ જોવા મળી શકે છે. નોંધનીય છે કે સપ્તાહ દરમિયાન સેન્સેક્સમાં ૦.૬૫ ટકાનો ઘટાડો નોંધાયો હતો. એ જ પ્રમાણે નિફ્ટીમાં ૦.૮ ટકાનો ઘટાડો જોવાયો હતો.